શુક્રવારે કોલકતાને હરાવી હૈદરાબાદે ફાઇનલમાં પ્રવેશ કરી દીધો છે. હૈદરાબાદની જીતનો હીરો રાશીદ ખાન રહ્યો હતો, જેણે વન મેન આર્મીની ભૂમિકામાં ટીમને પહેલા મજબૂત ટોટલ આપવામાં મદદ કરી ત્યારબાદ બોલીંગ અને ફીલ્ડીંગમાં સારુ પ્રદર્શન કરી ટીમની જીતની રાહને આસાન બનાવી હતી. રાશીદ ખાને કોલકતા નાઇટ રાઇડર્સનાં વિરુદ્ધમાં પહેલા બેટીંગ કરવા ઉતરેલી સનરાઇઝર્સ હૈદરાબાદને અંતિમ ઓવરોમાં 10 બોલમાં 34 રનોની તોફાની બેટીંગ કરી હતી. લક્ષ્યનો પીછો કરી રહેલી કોલકતાની શરૂઆત ઘણી સારી રહી હતી. કોલકતાને રનો પર અંકુશ લગાવવામાં હૈદરાબાદનાં રાશીદ ખાને મહત્વની ભૂમિકા ભજવી હતી. રાશીદે પોતાની 4 ઓવરમાં 19 રન આપી 3 વિકેટ લીધી અને હૈદરાબાદની જીતને નિશ્ચિત કરી હતી.